OzLabs/hebrew-wiki-articles huggingface dataset:
מידלברי קולג'

מידלברי קולג (באנגלית: Middlebury College) הוא קולג' פרטי העוסק בהוראת אמנויות חופשיות, הממוקם בעיירה מידלברי שבמדינת ורמונט, ארצות הברית. הקולג' נוסד בשנת 1800, היה הראשון שהעניק תואר בוגר לאפרו-אמריקאי, בשנת 1832, ובין הראשונים שקיבלו לשורותיהם נשים. במידלברי קולג' לומדים כ-2500 תלמידים והוא מדורג בין הקולג'ים הטובים בארצות הברית.

==בית הספר לשפות==
הקולג' כולל גם בית ספר לשפות שהוקם בשנת 1915 ופועל כשתלמידי התארים הרגילים נמצאים בחופשה במהלך חודשי הקיץ. במסגרת בית הספר מתקיימים לימודים ב-11 שפות שונות, בהן צרפתית, גרמנית וספרדית. תלמידי בית הספר מחויבים שלא לדבר בשפה שאינה שפת הקורס אותו הם לומדים במהלך שהותם במקום. זאת, באמצעות טקס שנערך ביומו הראשון של הקורס.

החל משנת 2008 נפתח במסגרת הקולג' גם בית ספר לשפה העברית שבראשו עומדת ורדית רינגוולד, פרופסור למחקר שפה ובלשנות. במסגרת בית הספר מתקיים קורס של שבעה שבועות בשפה העברית. החל משנת 2014, מתקיימים בבית הספר לעברית לימודים לתואר שני, המכשירים מורות ומורים ללימוד השפה העברית כשפה שנייה, ואף לימודים לתואר דוקטורט בשפות מודרניות.

==קישורים חיצוניים==

* 

* 
* 

*
קטגוריה:ורמונט: חינוך
קטגוריה:ארצות הברית: אוניברסיטאות ומכללות
אוברלין קולג'

אוברלין קולג (באנגלית: Oberlin College) היא מכללה פרטית למדעי הרוח השוכנת בעיר אוברלין באוהיו שבארצות הברית.
== היסטוריה ==
המכללה נוסדה בשנת 1835 בשם "מכון קולגיאלי אוברלין" על ידי ג'ון ג'יי שיפרד ופילו סטיוארט. היא מציעה מעל ל־50 מגמות ראשיות ומשניות וכן שילובים ביניהן.

הקונסרבטוריון של אוברלין הוא הקונסרבטוריון הפעיל הוותיק ביותר בארצות הברית והמכללה היא המוסד להשכלה גבוהה השני שפועל הכי הרבה שנים ברציפות.

המכללה הייתה אחת מהמכללות הראשונות בארצות הברית שקיבלו אפרו-אמריקאים ללמוד אצלה, והראשונה לקבל נשים ללמוד אצלה. המכללה קיבלה אליה נשים ב־1837.

מאז הקמת המכללה למדו 12 זוכי פרס פוליצר ושלושה זוכי פרס נובל: סטנלי כהן, רוברט מיליקן ורוג'ר וולקוט ספרי.

נכון ל־2021, כיהנו/מכהנות שתי נשים בתור נשיאות המכללה, מתוכן אחת אפרו-אמריקאית.

המכללה חברה באיגוד הקולג'ים של האגמים הגדולים (GLCA) ובקונסורציום חמשת הקולג'ים של אוהיו.
== היחס לישראל ==
בספטמבר 2014, הורתה נשיאת המכללה לתלות שלטים שחורים לזכר 2133 הפלסטינים שמתו עקב מבצע צוק איתן. ב־2016, חתמו מאות בוגרי המכללה על מכתב נגד אהדת נשיאת המכללה לפלסטינים. במכתב האשימו את המכללה באנטישמיות.

בתחילת 2016, האשים אחד הפרופסורים במכללה את ישראל באסון התאומים, מה שגרם לפיטורי אותו הפרופסור.

==קישורים חיצוניים==

* 

* 

קטגוריה:אוהיו: אוניברסיטאות ומכללות
קטגוריה:אוברלין קולג'
הקורפוס ה-90 (ורמאכט)

הקורפוס ה-90 (בגרמנית: LXXXX. Armeekorps) היה קורפוס של הורמאכט שלחם במלחמת העולם השנייה.

==היסטוריה==
===הקמה ראשונה===
הקורפוס הוקם ב-17 בנובמבר 1942 ברומא בפיקודו של ולטר נהרינג, והוטל עליו להחזיק את ראש הגשר הגרמני בתוניסיה. לאחר שנחל כמה הצלחות הפך הקורפוס ב-9 בדצמבר 1942 לארמיית הפאנצר החמישית.

===הקמה שנייה===
ב-19 בנובמבר 1944 הוקם הקורפוס מחדש כחלק מהארמייה ה-19 על בסיס קורפוס הלופטוואפה ה-4, וכמפקדו מונה אריך פטרסן. הקורפוס לחם במהלך מבצע נורדווינד כחלק מהארמייה הראשונה. באפריל הועבר הקורפוס תחת פיקוד הארמייה השביעית במסגרת קבוצת ארמיות G, ובסוף המלחמה לחם הקורפוס כחלק מארמיית הפאנצר הרביעית במסגרת קבוצת ארמיות מרכז.

==מפקדים==
{| class="wikitable"
|-
! שם !! כהונה !! הערה
|-
| ולטר נהרינג || 17 בנובמבר 1942 - 8 בדצמבר 1942 || הקמה ראשונה
|-
| אריך פטרסן || 19 בנובמבר 1944 - 8 במאי 1945 || הקמה שנייה
|}

==סדר הכוחות==
===מבצע נורדווינד===
במבצע נורדווינד כלל הקורפוס את היחידות הבאות:
* דיוויזיית הפולקסגרנדיר ה-559
* דיוויזיית הפולקסגרנדיר ה-257

==קישורים חיצוניים==
* [http://www.lexikon-der-wehrmacht.de/Gliederungen/Korps/LXXXXKorps.htm הקורפוס ה-90] באתר lexikon-der-wehrmacht 

קטגוריה:זירת מערב אירופה במלחמת העולם השנייה 
90
חסרי מוח

חסרי מוח (באנגלית: BrainDead, בתרגום מילולי: מוות מוחי) היא סדרת טלוויזיה דרמה קומית / מדע בדיוני / סאטירה פוליטית אמריקאית שנוצר על ידי רוברט ומישל קינג. העונה הראשונה של הסדרה, בת 13 פרקים, עלתה לשידור לראשונה ברשת CBS ב-13 ביוני 2016.

בישראל הסדרה משודרת בערוץ yes Drama.

==תקציר העלילה==
עלילת הסדרה מתרחשת על גבעת הקפיטול בוושינגטון הבירה, שם חרקים-חוצנים מדביקים את חברי הקונגרס.

לורל הילי (מרי אליזבת' וינסטד), במאית סרטי תעודה מלוס אנג'לס, מסכימה לעבוד במשך חצי שנה בעבור אחיה הגדול, לוק הילי (דני פינו), סנטור מטעם המפלגה הדמוקרטית, על מנת להבטיח מימון עבור הסרט הבא שלה. במסגרת עבודתה, היא נחשפת לקנוניה שבמסגרתה חרקים-חוצנים מדביקים מספר בני אדם ומחליפים את מוחם, לרבות מספר חברי קונגרס. החייזרים נראים כמו נמלים, אבל ככל הנראה לא ניתן להורגם עם תרסיס נגד חרקים. השיר "You Might Think" של The Cars משמש לעיתים קרובות בסדרה בתור לייטמוטיב עבור דמויות נגועות על ידי החייזרים.

==שחקנים ודמויות==
{| class="wikitable" style="font-size:90%; line-height:1.2"
|-
! שם השחקן/נית !! שם הדמות !! הערות
|-
| מרי אליזבת' וינסטד || לורל הילי || במאית סרטי תעודה מלוס אנג'לס
|-
| דני פינו || לוק הילי || סנטור מטעם המפלגה הדמוקרטית, אחיה הגדול של לורל
|-
| ארון טבייט || גארת' ריטר || עוזר לסנטור ויטוס
|-
| טוני שלהוב || ריימונד "רד" ויטוס || סנטור מטעם המפלגה הרפובליקנית
|-
| ניקי מ. ג'יימס || רושל דודייה ||
|-
| ג'וני ריי גיל || גוסטב טריפלט ||
|-
| צ'ארלי סמין || אנתוני אונופריו || סוכן FBI
|-
| ג'יין מקסוול || אלה פולק || סנטורית מטעם המפלגה הדמוקרטית
|}

==תגובות==
הסדרה זכתה עד כה לביקורות אוהדות בעיקר. באתר Rotten Tomatoes, לסדרה יש אחוזי תמיכה של 63% בהתבסס על 43 מבקרים. על פי דעת הרוב, באתר נכתב: "על אף היותה חסרת אחידות, הסדרה עדיין מייצגת, באופן אידיאליסטי ומקסים, את המציאות הפוליטית של ימינו". באתר האינטרנט Metacritic, לעונה הראשונה של הסדרה יש ציון של 61 מתוך 100, בהתבסס על 37 ביקורות, ציון המעיד על "ביקורות חיוביות בעיקר".

==קישורים חיצוניים==
* 

* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:סדרות מדע בדיוני אמריקאיות
קטגוריה:אולפני CBS: תוכניות וסדרות
קטגוריה:CBS: תוכניות וסדרות
בנו מגנוסון

לארס רוג'ר "בנו" מגנוסון (בשוודית: Lars Roger "Benno" Magnusson, נולד ב-4 בפברואר 1953 בקלמאר שבשוודיה) הוא כדורגלן עבר שוודי ששיחק בעמדת הקשר. למגנוסון 11 הופעות במדי נבחרת שוודיה, עמה השתתף במונדיאל 1974.

בנו מגנוסון הוא אחיו של רוג'ר מגנוסון, אף הוא כדורגלן עבר שוודי בינלאומי.

==קריירת מועדונים==
מגנוסון החל לשחק באוטבידברג בשנת 1969, והיה חלק מתור הזהב של המועדון, שזכה בגביע השוודי בשנים 1970 ו-1971, ובאליפויות ליגת העל השוודית בשנים 1972 ו-1973, אז שיתף פעולה בקבוצה עם קוני טורסטנסון ורולאנד סנדברג.

בקיץ 1973 חתם מגנוסון בקייזרסלאוטרן, שם שיחק עונה אחת וערך 16 הופעות. קייזרסלאוטרן סיימה עונה זו במקום השישי. בעונה זו, מגנוסון היה חלק מהתקפה איכותית במיוחד שכללה את רולאנד סנדברג שהגיע עמו מאוטבידברג, קלאוס טופמולר ויוזף פירונג. לאחר עונה זו, עזב מגנוסון את קייזרסלאוטרן וחתם בהרטה ברלין. בעונתו הראשונה בהרטה ברלין, הקבוצה סיימה במקום השני בבונדסליגה, מרחק שש נקודות מהאלופה בורוסיה מנשנגלדבך. למרות זאת, מגנוסון ערך רק תשע הופעות בעונה זו, והבקיע שער אחד. בעונתו השנייה של מגנוסון בקבוצה, 1975/76, הוא ערך 11 הופעות. הרטה ברלין סיימה את העונה במקום ה-11 בליגה.

בתום עונת 1975/76 עזב מגנוסון את הרטה ברלין וחזר לאוטבידברג לתקופה קצרה, ולאחר מכן חתם בקלמאר השוודית, שם שיחק שבע עונות, והפך לשחקן המזוהה במיוחד עם המועדון. מגנוסון לא זכה בתארים עם קלמאר, אך הפך לאגדה בקרב האוהדים, שאף קראו את שמו של אתר האוהדים באינטרנט על שמו. 

בשנת 1984 פרש מגנוסון ממשחק פעיל, והפך לכוכב טלוויזיה בשוודיה.

==קריירה בינלאומית==
מגנוסון ערך 14 הופעות במדי נבחרת שוודיה, הראשונה בשנת 1973. בשנת 1974 השתתף מגנוסון עם נבחרת שוודיה במונדיאל 1974, בו צלחה שוודיה את שלב הבתים הראשון והודחה בתום שלב הבתים השני. מגנוסון פתח בטורניר זה בשני משחקים, ובשניים נוספים עלה מהספסל. בשנת 1981 ערך מגנוסון את הופעתו האחרונה במדים הלאומיים.

==תארים==
עם אוטבידברג:
* אליפות ליגת העל השוודית (2): 1971/72, 1972/73
* הגביע השוודי (2): 1969/70, 1970/71

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:כדורגלני פ.צ. קייזרסלאוטרן
קטגוריה:כדורגלני הרטה ברלין
קטגוריה:כדורגלני קאלמאר
קטגוריה:כדורגלני נבחרת שוודיה
קטגוריה:כדורגלני מונדיאל 1974
קטגוריה:שוודים שנולדו ב-1953
ירון טל קולסניק

ירון (ירוסלב) טל (קולסניק) (13 ביולי 1973 - 30 ביולי 2008) היה קשת ישראלי, אלוף עולם לסטודנטים ושיאן עולם בחץ וקשת. היה קשת בלתי מנוצח בישראל בשנים 1991–2007, והחזיק 16 שנים ברציפות בתואר אלוף ישראל. ייצג את ישראל באליפויות עולם, באליפויות אירופה ובתחרויות בינלאומיות חשובות.

==קורות חיים==
קולסניק נולד בבעיר חרקוב שבאוקראינה, ילד שני להורים נונה ואלכסי קולסניק. עוד בגילו הצעיר קולסניק הראה יכולות ספורטיביות מרשימות, כשהתחיל את דרכו בשחייה בנבחרת המקומית. לאחר תקופה קצרה נחשף לספורט הקשתות שלימים הפך בו לאלוף. בשנת 1990 עלה קולסניק ארצה.

== קריירה ==
את דרכו התחיל קולסניק בברית המועצות (לימים אוקראינה). בגיל 12, ירה קולסניק את החץ הראשון וכבר בגיל 16 זכה בתואר "מאסטר ספורט" (ברוסית: Мастер спорта СССР) הניתן לספורטאי העומד בקריטריונים גבוהים לאורך זמן. עם עלייתו ארצה בשנת 1990, הצטרף קולסניק למועדון הקשתות בירושלים. ובשנת 1992 התגייס קולסניק לצה"ל במעמד ספורטאי מצטיין. במהלך שירותו הצבאי השתתף קולסניק בתחריות הבנלאומיות ברומניה ואוקראינה בהן זכה במדליות זהב. בתחרות הגראנד פרי בגרמניה (1994), בה זכה במדליית כסף. תחרות הגראנד פרי בקפריסין (1994), בה זכה במדליית זהב.

בשנת 1995 באליפות העולם באולם שהתקיימה בברמינגהאם אנגליה סיים במקום חמישי. כמו כן במהלך שירותו הצבאי השתתף באליפויות הארץ בהן שבר את שיאי ישראל, וזכה במדליות זהב. קולסניק זכה בתואר ספורטאי השנה שלוש פעמים ברציפות בשנים 1991, 1992 ו-1993.

===אלוף עולם לסטודנטים===
באליפות העולם לסטודנטים שנערכה בצרפת (1996), זכה קולסניק במדליית זהב בשיא עולם חדש של 117 נקודות מ-120 אפשריות. באותה השנה זכה במדליית זהב באליפות אנגליה הפתוחה. ב-1998 השתתף באליפות העולם בחץ וקשת שנערכה בטיוואן וזכה במדליית ארד.ירון טל קולסניק (במרכז) בעת זכייתו במדליית זהב באליפות העולם לסטודנטים 1996

== חיים אישיים ==
בשנת 2001 סיים קולסניק תואר ראשון בהוראה ובחינוך גופני במכון וינגייט.

בשנת 2007 החליף קולסניק את שם משפחתו לטל. הוא נישא ליוליה אלגייר ב-28 במרץ 2007 וב-20 בספטמבר 2007 נולדה לזוג בת.

בתחילת 2007, כשהוא בשיאו וממשיך לצבור תאוצה בהישגים האתלטיים, התגלתה אצלו מחלת הסרטן, סרטן המעי הגס. הוא נפטר ב-30 ביולי 2008.

== קישורים חיצוניים ==

* [https://worldarchery.org/news/99055/31-july-2008-death-yaron-tal-israeli-athlete-and-coach DEATH OF YARON TAL, ISRAELI ATHLETE AND COACH], באתר פדרציית הקשתות העולמית
* 

== הערות שוליים ==

קטגוריה:קשתים ישראלים
קטגוריה:שיאני עולם ישראלים
קטגוריה:אלופי עולם ישראלים
קטגוריה:ישראלים ילידי אוקראינה
קטגוריה:עולים בשנות ה-1990
קטגוריה:בוגרי המכללה האקדמית בווינגייט
קטגוריה:ישראלים שנפטרו מסרטן
קטגוריה:ישראלים שנולדו ב-1973
קטגוריה:ישראלים שנפטרו ב-2008
יאק-38

היאקובלב יאק-38 (ברוסית: <span lang="ru">Яковлев Як-38</span>; קוד נאט"ו: "Forger") היה מטוס הקרב המבצעי הראשון והיחיד בעל טכנולוגית דחף וקטורי של חיל הים הסובייטי, ובנוסף המטוס הראשון בעל כנף קבועה שלה. היא פותחה במיוחד עבור נושאות המטוסים מסדרת קייב.

== עיצוב ופיתוח ==
תרשים המציג את כוח העילוי של היאק
יאק-38 נוחת על סיפון נובורוסיסק בשנת 1984
עוצב על ידי איי. אס. יאקובלב עיצוב הלשכה JSC, הציורים הראשונים הראו מטוס על-קולי שמזכיר את ההוקר סידלי הרייר שהיה בפיתוח בבריטניה. אבל עם שני מנועי R27-300 רוסים. מטוס על קולי היה קשה לפיתוח, ולכן הוחלט בסופו של דבר לפתח מטוס פשוט יחסית בעל מהירות מוגבלת של 0.95 מאך. אף על פי שהיאק-28 והיאק-38M פותחו על בסיס היאקובלב בלה-36, לא היה כמעט שום דבר במשותף ביניהם.

פיתוח אב הטיפוס VM-01 הסתיים ב-14 באפריל 1970.

תכונה מתקדמת של היאק-38 היה כסא מפלט אוטומטי. שכאשר אחד המנועים נכשל בהמראה, כשהמטוס הגיע לכיוון של 60 מעלות הטייס היה נפלט באופן אוטומטי מן המטוס.

== היסטוריה מבצעית ==
כאשר נושאת המטוסים מינסק, נושאת המטוסים השנייה מסדרת קייב, נכנסה לשירות בפברואר 1978 היא ציודה במטוסי יאק-38.

== ראו גם ==
* הוקר סידלי הרייר

==קישורים חיצוניים==

קטגוריה:מטוסים סובייטיים
קטגוריה:כלי טיס המשרתים בנושאת מטוסים
קטגוריה:מטוסי המראה ונחיתה אנכית
סטאדיון

הסטאדיון העתיק ב[[נמאה, יוון]]
סטאדיון או סטאד (ביוונית עתיקה: στάδιον) הייתה תחרות ריצה שהייתה חלק מהמשחקים האולימפיים ביוון העתיקה.

הסטאדיון הראשון הידוע לנו נערך בשנת 776 לפנה"ס, והזוכה בו היה קורואבוס (Κόροιβος) מהעיר אליס, שהיה האלוף האולימפי הראשון בהיסטוריה.

המילה "סטאדיון" נלקחה מהשם של המבנה שבו התרחשו תחרויות הריצה (שמו של המבנה התקבל בעברית בצורה "אצטדיון"). אורכו של המסלול היה שונה ממקום למקום. באולימפיה אורכו היה כ-192 מטר. רוחבו של המסלול היה כ-30 מ'. בסטאדיון באולימפיה היו משתתפים בכל פעם כ-20 רצים. הסטאדיון נערך מקו הזינוק ועד עמוד שנקבע בקצה המסלול, כנקודה בולטת ובעלת ממד דתי-פולחני, כמו מצבה או מקדש. הסטאדיון היה נפתח בתקיעת חצוצרה של פקידים מיוחדים שניצבו בקו הזינוק, כדי לוודא שכל המתחרים מתחילים מאותה נקודה. פקידים נוספים נעמדו בסוף המסלול, כדי להחליט על הזוכה ולוודא שאיש לא מרמה. במקרה שלא הגיעו להכרעה, המירוץ היה מתחיל מחדש. 

כיום בתחרויות ריצה הרצים מתחילים בתנוחת כריעה, אולם ביוון העתיקה תנוחת הפתיחה הייתה ידיים פשוטות קדימה. הריצה נערכה לרוב בעירום, כמו רוב המשחקים ביוון העתיקה, והמסלול היה עשוי לרוב עפר כבוש מסומן בקו אבנים.

==ראו גם==
* ספורט ביוון העתיקה

==הערות שוליים==

קטגוריה:מרוצים
קטגוריה:תחרויות ספורט ביוון
קטגוריה:יוון העתיקה: ספורט
קטגוריה:ספורט אולימפי
קטגוריה:ספורט אולימפי ביוון העתיקה
איב מת'סון

איב אליזבת מת'סון (באנגלית: Eve Elisabeth Matheson; נולדה במרץ 1960) היא שחקנית אנגלייה.

==ביוגרפיה==
מת'סון נולדה בהאמרסמית' שבלונדון.

היא מוכרת בעיקר מהופעתה בתפקיד זואי אנג'ל בסדרה הקומית "מאי עד דצמבר" ובתפקיד בקי שארפ בעיבוד של ה-BBC לרומן "יריד ההבלים" מאת תאקרי. מת'סון עזבה את הסיטקום "מאי עד דצמבר" אחרי שתי עונות כדי לקדם את קריירת המשחק בתיאטרון. בשנים 2005 ו-2006 שיחקה בתפקיד גברת מילקוט במחזה "קוראם בוי" מאת הלן אדמונדסון בהפקת התיאטרון המלכותי הלאומי.

===חיים אישיים===
מת'סון נשואה לשחקן פיל דייוויס. ב-2002 נולדה בתם איימי.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 1983
| ג'יין אייר
| dir="ltr" | Jane Eyre
| לאה
|
|-
| 1987
| יריד ההבלים
| dir="ltr" | Vanity Fair
| בקי שארפ
| סדרת טלוויזיה
|-
| 1989–1990
| מאי עד דצמבר
| dir="ltr" | May to December
| זואי אנג'ל
| סדרת טלוויזיה
|-
| 1993
| לאבג'וי
| dir="ltr" | Lovejoy
|
| בפרק "Three Men and a Brittle Lady"
|-
| 1998
| מייזי ריין
| dir="ltr" | Maisie Raine
|
| בפרק "Getting to Be a Habit"
|-
| 1999
|
| dir="ltr" | The Ambassador
|
| בפרק "Vacant Possession"בפרק "Getting Away With Murder"
|-
| 2000
|
| dir="ltr" | Losing It
| אמו של ג'וד
| סרט טלוויזיה
|-
| 2000
| רופאים
| dir="ltr" | Doctors
| מגי הארט
| בפרק "Relinquishment"
|-
| 2001
| הולבי סיטי
| dir="ltr" | Holby City
| קארה ווקר
| בפרק "I'm Not in Love"
|-
| 2005
| בטהובן
| dir="ltr" | Beethoven
| ננט סטרייכר
| בפרק "Faith and Fury"
|-
| 2005
| יריחו
| dir="ltr" | Jericho
| ריטה הארווי
| סדרת טלוויזיה
|-
| 2005/2007
|
| dir="ltr" | The Thick of It
| קלייר בלנטיין
| בפרק "Spinners and Losers"
|-
| 2007
|
| dir="ltr" | Gilgamesh by Drama on 3
| ליידי נינסון
|
|-
| 2008
|
| dir="ltr" | The Bill
| הלן הרווי
| בפרק "Pay Back"
|-
| 2009
| הולבי סיטי
| dir="ltr" | Holby City
| קארן גסט
| בפרק "Seeing Other People"
|-
| 2011
| הולבי סיטי
| dir="ltr" | Holby City
| ג'ין דיפרייס
| בפרק "My Hero"
|-
| 2014
| תקראו למיילדת
| dir="ltr" | Call the Midwife
|
| סדרת טלוויזיה (פרק אחד)
|-
| 2015
| עדות אילמת
| dir="ltr" | Silent Witness
| ג'יין גרנר
| בפרק "Falling Angels"
|-
| 2022
| השפעה
| dir="ltr" | Persuasion
| גברת מאסגרוב
| סרט קולנוע
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1960
קטגוריה:בריטים שנולדו ב-1960
משדר/מקלט

משלט נייד עבור [[חובבי רדיו]]
משדר/מקלט ולפעמים "מַשְׁלֵט" או "מַקְמַ"שׁ" (באנגלית: Transceiver, הלחם של Transmitter ו Receiver) הוא מכשיר הכולל גם משדר וגם מקלט אשר משולבים במשותף במעגל מודפס או יחידה בסיסית משותפת כלשהי.

המונח האנגלי, שהוא הלחם של transmitter (משדר) ו־receiver (מקלט) נטבע בשנות ה-20 של המאה ה-20. מכשירים בעלי תפקוד דומה הם משיב מכ"ם (טרנספונדר) transverters, ו־repeater.

יחידות בהן קיימים משדר ומקלט אשר אינם משתמשים ברכיבים משותפים, כגון אנטנה או משאבים על המעגל המודפס המשותף, מכונים משדר-מקלט (Transmitter-Receiver) ומשתמשים (בדרך כלל) בטכנולוגיה ישנה יותר.

== טכנולוגיית רדיו ==
HF מודרני עם נתח תדרים (spectrum analyzer) ויכולות DSP ]]
בתחום הרדיו, המונח משדר/מקלט פירושו יחידה אשר מכילה מקלט ומשדר. מהימים הראשונים של הרדיו, מקלט ומשדר היו יחידות נפרדות ונשארו כך עד לסביבות 1920, אך מאז החלו להימכר יחידות פשוטות המכילות את שתי הפונקציות: שידור וקליטה. כמעט כל ציוד החובבנים המודרני מכיל מקלטים משדרים, אולם יש עדיין שוק פעיל של מקלטי רדיו "טהורים", בעיקר כאלו המקשיבים על גלים קצרים (SWL). דוגמה למקלט משדר מודרני היא "ווקי-טוקי" או רדיו CB. יש לציין שהמכשירים המשמשים לקליטת תחנות רדיו הם מכשירים מסוג מקלט בלבד ואינם נחשבים למקמ"ש או כוללים משדר.

== טלפוניה ==
בטלפון קווי רגיל, מכשיר הטלפון מכיל משדר ומקלט של אודיו. במאה ה-20 הייתה יחידת הבסיס מחוברת בדרך כלל באמצעות פתיל (Tinsel wire). היחידה בכללותה מכונה "מקלט". בטלפון הנייד או אמצעי רדיופוני אחר, כל המכשיר הוא משדר/מקלט.

טלפון אלחוטי משתמש במשדר/מקלט אודיו ורדיו עבור המכשיר הידני, ומשדר/מקלט רדיו על תחנת הבסיס. אם ביחידת הבסיס או בתחנת בסיס של טלפון אלחוטי כלול רמקול, מכיל בסיס זה גם מקלט משדר אודיו.

מודם דומה למשדר/מקלט, בכך שהוא שולח ומקבל אות, אבל מודם משמש למודולציה ודה-מודולציה. הוא ממדל את האות המשודר ומבצע דה-מודולציה לאות המתקבל.

== תקשורת נתונים ==
בתחום תקשורת נתונים, יחידות משדר/מקלט נקראות "יחידות חיבור מדיה" או MAU (ראשי תיבות של Meduim Attachment Unit) במסמכי תקן IEEE 802.3 והיו בשימוש נרחב ב-10BASE2, ב-10BASE5 וברשתות Ethernet. תקשורת בסיבים אופטיים מבוססת על רכיבים כגון QSFP אשר מבצעים שידור וקליטה על גבי הסיב האופטי.
<gallery>
SFP-side.jpg|צילום מהצד של רכיב SFP המשמש לתקשורת על גבי סיב אופטי
File:SFP-front-RX-TX.jpg|צילום החיבורים של רכיב SFP. החיבור המסומן RX משמש לקליטה, והחיבור המסומן TX משמש לשידור.
</gallery>

== ראו גם ==
* 4P4C, תקן מחבַּר דה פקטו עבור מכשירי טלפון

== קישורים חיצוניים ==

* , ג'ון סטון סטון, "מכשירי בו זמנית העברה וקבלת חלל אותות טלגרף"
* [https://web.archive.org/web/20060304210951/http://www.hamradio.co.in/tcvr/index.php 7 MHz SSB המשדר.]
* [https://web.archive.org/web/20140711200853/http://www.vanyi.net/homemade/homebrew-hf-ssb-transceivers/ לחובבי HF transceivers]

== הערות שוליים ==

קטגוריה:קשר רדיו
קטגוריה:ציוד לתקשורת מחשבים
גרטרוד לוקנר

[[אבן נגף לזכר גרטרוד לוקנר]]
גרטרוד לוקנר (בגרמנית: Gertrud Luckner; 1900, ליברפול – 1995, פרייבורג), הייתה עובדת סוציאלית, פעילה קתולית, מתנגדת הנאצים וחסידת אומות העולם מגרמניה.

==קורות חיים==
בילדותה היגרה לוקנר לגרמניה. הוריה מתו בצעירותה. היא למדה כלכלה באוניברסיטת קניגסברג , אוניברסיטת בירמינגהם , אוניברסיטת גתה בפרנקפורט ואוניברסיטת פרייבורג והתמחתה בנושאי רווחה. בשנת 1938 קיבלה בפרייבורג את תואר הדוקטור שלה.

משנת 1933 הייתה לוקנר מעורבת בפעילותם של ארגוני רווחה קתוליים בפרייבורג.

===בתקופת מלחמת העולם השנייה===
לאחר פרוץ מלחמת העולם השנייה ארגנה לוקנר, בתמיכתו של הארכיבישוף קונרד גרבר , מפעל לסיוע דתי בעת המלחמה, במסגרת פעילות הרווחה הקתולית. עם התמשכות המלחמה החל המפעל לסייע בעיקר לנרדפים על רקע מוצא לא ארי, בהם יהודים ונוצרים. בסיוע כספים שקיבלה מגרבר, הבריחה לוקנר יהודים אל מעבר לגבול שווייץ ושלחה הודעות מהיהודים שעוד נותרו בגרמניה, אל העולם החיצון. היא הייתה בקשר עם לאו בק, מנהיג הנציגות הארצית של היהודים הגרמנים, עד מעצרו וגירושו לגטו טרזיינשטט בתחילת 1943. ב-5 בנובמבר 1943, כשעמדה להעביר כסף למספר יהודים שנותרו עדיין בברלין, נעצרה לוקנר על ידי הגסטפו ונכלאה במחנה הריכוז רוונסברוק, שם הייתה כלואה 19 חודשים, עד שחרור המחנה ב-3 במאי 1945.

===אחרי המלחמה===
לאחר המלחמה הקדישה עצמה לוקנר לקירוב בין יהודים ונוצרים. בהזמנתו של לאו בק, ביקרה בישראל בשנת 1951.

==הכרה והנצחה==
* בשנת 1966 הכיר יד ושם בלוקנר כחסידת אומות העולם. 

* הסניף הגרמני של ארגון הרווחה הקתולי העולמי "קאריטאס אינטרנאטיונליס" ייסד פרס על שמה של לוקנר, פרס שניתן לאלה המקדמים עבודה סוציאלית ומחקר מדעי של משימות ועבודה התנדבותית של ארגוני רווחה.

* בשנת 2007 בחרו קוראי העיתון "באדישה צייטונג" בלוקנר בתור הדמות המשמעותית ביותר בהיסטוריה של פרייבורג.

* על שמה של לוקנר יש שני בתי ספר, האחד בפרייבורג והאחר בריינפלדן שבשווייץ.

==ראו גם==
* מרגרטה זומר

==קישורים חיצוניים==

* 

קטגוריה:גרמניות חסידות אומות העולם
קטגוריה:מצילים בשואה: גרמניה
קטגוריה:עובדות סוציאליות גרמניות
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:גרמניות שנולדו ב-1900
קטגוריה:גרמנים שנולדו ב-1900
קטגוריה:נפטרות ב-1995
פרנץ בייר

גנרל פרנץ בייר (בגרמנית Franz Beyer; 27 במאי 1892 – 15 באוקטובר 1968) היה מפקד בכיר בוורמאכט שפיקד על כוחות במלחמת העולם השנייה.

==ביוגרפיה==
===קריירה מוקדמת===
בייר נולד ב-27 במאי 1892 בבאוצן, שהשתייכה לאימפריה הגרמנית. בשנת 1911 התגייס לצי הגרמני הקיסרי, ובמהלך מלחמת העולם הראשונה שירת באוניות המערכה וסטפאליה ופריזיה המזרחית. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה פרש בייר מהצבא, והצטרף למשטרה, שם התקדם לדרגת אוברסט לוטננט. בשנת 1935 הצטרף בייר לורמאכט, וב-6 באוקטובר 1936 מונה למפקד הגדוד ה-3 ברגימנט הרגלים ה-66. ב-1 באפריל 1938 הועלה בייר לדרגת אוברסט, וב-1 באפריל 1939 מונה למפקד רגימנט הרגלים ה-131.

===מלחמת העולם השנייה===
בפרוץ המלחמה היה בייר מפקד רגימנט הרגלים ה-131, ולחם עמו במהלך המערכה בפולין כחלק מהדיוויזיה ה-44 במסגרת הקורפוס ה-17. במהלך המערכה על צרפת לחם בייר עם הרגימנט שבפיקודו כחלק מהדיוויזיה ה-44 במסגרת הקורפוס ה-31, ובמהלך מבצע ברברוסה לחם עמו במסגרת הקורפוס ה-29. ב-12 בספטמבר 1941 קיבל בייר את עיטור צלב האבירים של צלב הברזל, וב-30 בדצמבר 1941 מונה למפקד הדיוויזיה ה-331, ולחם עימה כחלק מקורפוסי הפאנצר ה-40 וה-56. ב-1 בפברואר 1942 הועלה בייר לדרגת גנרל מיור, ובתחילת 1943 הועלה לדרגת גנרל לוטננט. ב-1 במרץ 1943 מונה בייר למפקד הדיוויזיה ה-44, שפעלה כחלק מהארמייה ה-15, וב-1 ביוני 1943 הוסבה לדיוויזיית הרייכסגרנדיר ה-44. ב-23 בנובמבר 1943 הועברה הדיוויזיה לאיטליה, שם לחמה כחלק מקורפוס הפאנצר ה-14 במסגרת הארמייה העשירית בקרב מונטה קאסינו. ב-27 באפריל 1944 מונה בייר למפקד הקורפוס ה-17, שהיה חלק מהארמייה השישית במסגרת קבוצת ארמיות דרום אוקראינה, וב-25 במאי מונה למפקד קורפוס הפאנצר ה-57, שהיה חלק מהארמייה השמינית במסגרת קבוצת ארמיות דרום אוקראינה. ב-2 ביוני מונה בייר למפקד הקורפוס ה-5, שהיה בעתודת קבוצת ארמיות דרום אוקראינה, וב-26 ביולי מונה למפקד הקורפוס ההררי ה-49, שפעל תחת פיקוד הארמייה ההונגרית הראשונה במסגרת קבוצת ארמיות דרום אוקראינה. ב-7 באוגוסט 1944 מונה בייר למפקד הקורפוס ה-80, ופיקד עליו במהלך הקרב על הבליטה, כחלק מהארמייה השביעית. באפריל 1945 הועבר הקורפוס תחת פיקוד הארמייה ה-19, עימה לחם עד לכניעת כל כוחות קבוצת ארמיות B בכיס הרוהר, ב-18 באפריל 1945.

===לאחר המלחמה===
בשנת 1947 שוחרר קנייס מהשבי. לאחר שחרורו התגורר בייר בבאד וייסי עד למותו ב-15 באוקטובר 1968.

== קישורים חיצוניים ==

* [http://www.lexikon-der-wehrmacht.de/Personenregister/B/BeyerF.htm פרנץ בייר] באתר www.lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה

קטגוריה:גרמנים שנולדו ב-1892
קטגוריה:גרמנים שנפטרו ב-1968
גבעת הקפיטול

גבעת הקפיטול (באנגלית: Capitol Hill) בנוסף להיותה מטונימיה לקונגרס של ארצות הברית, היא שכונת המגורים ההיסטורית הגדולה ביותר בעיר וושינגטון די. סי. שבארצות הברית, אשר משתרעת ממזרח לבניין הקפיטול לאורך שדרות רחבות. הביטוי "גבעת הקפיטול" עשוי לעיתים להתייחס לקונגרס של ארצות הברית במקום לשכונה עצמה.

זוהי אחת משכונות המגורים הוותיקות ביותר בוושינגטון די. סי., בה חיים כ-35,000 אנשים בשטח המשתרע על פני מעט פחות מ-5 קמ"ר, מה שהופך אותה לשכונה הצפופה ביותר בעיר עם 4,672.20 תושבים לקמ"ר. גבעת הקיפטול היא גם אחת מהשכונות הצפופות ביותר בוושינגטון די. סי.

== אתרים בולטים ==
* הקפיטול
* ספריית הקונגרס
* בניין בית המשפט העליון של ארצות הברית
* הגן הבוטני של ארצות הברית

== גלריית תמונות ==
<gallery widths="250px">
US_Capitol_and_Grant_Memorial.JPG|בניין הקפיטול
SCOTUSbuilding_1st_Street_SE.JPG|בניין בית המשפט העליון של ארצות הברית
Thomas_Jefferson_Building_Aerial_by_Carol_M._Highsmith.jpg|ספריית הקונגרס
National Garden Area After (29155425795).jpg|הגן הבוטני של ארצות הברית
</gallery>

== קישורים חיצוניים ==

קטגוריה:ערכים שבהם תבנית בריטניקה אינה מתאימה
קטגוריה:וושינגטון די. סי.: שכונות
מרגרט מקינטאייר

מרגרט מקינטאייר (באנגלית: Marguerite MacIntyre; נולדה ב-11 במאי 1965) היא שחקנית אמריקאית.

==ביוגרפיה==
מקינטאייר נולדה בדטרויט שבמישיגן. היא בוגרת תואר באומניות הבמה מאוניברסיטת דרום קליפורניה. היא למדה באקדמיה המלכותית לאמנות הדרמה בלונדון שבבריטניה. 

היא שיחקה במספר הצגות בתיאטראות ברודוויי ובאוף ברודוויי בתחילת הקריירה שלה.

ב-1994 הופיעה בפרק של "סיינפלד" כמיס רוד איילנד המתמודדת בתחרות מיס אמריקה ויוצאת עם ג'רי.

היא הופיעה בין היתר בסדרות הטלוויזיה "אלי מקביל" ו"המשפט של איימי". 

ב-2004 שיחקה לצד אוון פיטרס בסדרה "הימים" בABC. ב-2006 החלה לשחק את התפקיד הראשי בסדרה "קייל XY".

ב-2009 החלה לשחק את דמותה של שריף פורבס בסדרה "יומני הערפד".

בשנת 2022 הייתה שותפה ליצירת והפקה הסדרה "האקדמיה לערפדים" מבית רשת Peacock; המבוססת על סדרת הרומנים באותו שם מאת רישל מיד . 

==קישורים חיצוניים==

קטגוריה:שחקניות קולנוע וטלוויזיה אמריקאיות
קטגוריה:מפיקות טלוויזיה אמריקאיות
קטגוריה:תסריטאיות טלוויזיה אמריקאיות
קטגוריה:בוגרות אוניברסיטת דרום קליפורניה
קטגוריה:בוגרי אוניברסיטת דרום קליפורניה
קטגוריה:אמריקאיות שנולדו ב-1965
קטגוריה:אמריקאים שנולדו ב-1965
אוסוואלד בוסקו

אוסוואלד בוסקו (גם בואסקו, בוסקה, בגרמנית: Boska, Oswald Bosko או Bouska; 1907 – ספטמבר 1944) היה חסיד אומות העולם מאוסטריה שנרצח על ידי הנאצים.

==קורות חיים==
בצעירותו היה בוסקו מלצר בווינה. הצטרף בשלב מוקדם למפלגה הנאצית האוסטרית, אך התפכח בהמשך מתמיכתו בנאציזם.

בתקופת מלחמת העולם השנייה היה בוסקו סמל בכיר בכוח המשטרה הגרמני ששמר על גטו קרקוב. יחד עם שוטרים נוספים בכוח זה, שחלק מהם היו ילידי וינה, כמותו, הוטל עליו לספור את העובדים היהודים עם שובם מהמפעל של יוליוס מדריץ' בקרקוב בחזרה לגטו בתום כל יום עבודה. בוסקו ועמיתיו התעלמו מהיעדרם של חלק מהעובדים וכך אפשרו את הימלטותם.

בוסקו סייע למדריץ' ולעוזרו, ריימונד טיץ', להבריח חלק מעובדיהם מהגטו ולאפשר להם להיטמע באוכלוסיית קרקוב הנוצרית. כמו כן סייע בוסקו למדריץ' להבריח את הילדים של עובדי המפעל ואת אמהותיהם מגטו קרקוב למפעלו של מדריץ', כשנודע למדריץ' בסוף 1942 שכל הילדים מגטו קרקוב אמורים להישלח מהגטו למחנות ריכוז. למחרת נמלטו העובדים ובני משפחותיהם לאזור טרנוב. לאחר יומיים נורו כל הילדים שנותרו בגטו, או נשלחו לאושוויץ.

לאחר חיסול גטו קרקוב ב-13 במרס 1943 המשיכו מאות משפחות יהודיות להתחבא בבונקרים ובמרתפים בשטח הגטו. בסיועו של בוסקו הועברו רבים מיהודים אלה, בהם ילדים, למפעל של מדריץ'. חלקם המשיכו משם למקומות מחבוא בקרב משפחות פולניות, וחלקם נמלטו לאזור טרנוב ומשם לסלובקיה ולהונגריה.

ב-1944 נמלט בוסקו, שחשש שיישלח לחזית. הוא נתפס בידי הגסטאפו והוצא להורג ב-18 בספטמבר 1944.

==הנצחה==
בשנת 1964 הכיר יד ושם באוסוואלד בוסקו כחסיד אומות העולם. גם ריימונד טיץ' ויוליוס מדריץ' הוכרו באותה שנה בתור חסידי אומות העולם.

==קישורים חיצוניים==
* 
* נוביני קראקובסקיה, ביטאון ארגון יוצאי קרקוב, נובמבר 2016, עמ' 6, [http://meyda.education.gov.il/files/noar/novini_krakovskaya_117.pdf אנשים טובים באמצע הדרך]
* נוביני קראקובסקיה, ביטאון ארגון יוצאי קרקוב, דצמבר 2012, עמ' 2, [https://drive.google.com/file/d/0BzmTjNpwCdTEUjB3U2F5bWp2T0U/view שמו היה אוסוואלד בוסקה] 

==הערות שוליים==

קטגוריה:אוסטרים חסידי אומות העולם
קטגוריה:מצילים בשואה: פולין
קטגוריה:חסידי אומות העולם שנרצחו
קטגוריה:גטו קרקוב
קטגוריה:אוסטרים שנולדו ב-1907
קטגוריה:אוסטרים שנפטרו ב-1944
M103 (צביר)

M103 (מ-Messier 103) או NGC 581 הוא צביר פתוח בקבוצת הכוכבים קסיופאה הנמצא במרחק של כ-9,500 שנות אור ממערכת השמש ומכיל כ-80 כוכבים. זהו העצם האחרון שהוכנס על ידי שארל מסיה עצמו לקטלוג מסיה (עצמים נוספים נוספו לקטלוג רק במאה ה-20 על ידי אסטרונומים אחרים) ובדומה ל-M102, הוא הכניס אותו על פי דיווח של פייר מאשן בלי שצפה בו בעצמו ובלי לציין את הקואורדינטות של העצם.

==היסטוריה==
בגרסה הסופית של קטלוג מסיה כפי שנערך על ידי שארל מסיה הופיע M103 כעצם האחרון תחת התיאור "צביר כוכבים בין ε (אפסילון) ו-δ (דלתא) ברגל של קסיופאה" וצוין שזהו דיווח של מאשן. יותר מאוחר הוסיף מסיה בכתב ידו את הקואורדינטות של הצביר על העותק הפרטי של הקטלוג, ככל הנראה אחרי שצפה בעצמו בצביר. ויליאם הרשל צפה בצביר בשנת 1783 וכתב שיש בו 14-16 כוכבים בהירים למדי והרבה כוכבים עמומים יותר. הוא ציין ששניים מהכוכבים הבהירים הם כפולים ושקשה לדעת היכן מסתיים הצביר ואילו כוכבים שייכים אליו ואילו לא. ג'ון הרשל צפה בצביר בשנת 1829 וציין שהוא בהיר וגדול ושלכוכביו דרגות בהירות מ-9 עד 12, שאחד מהכוכבים הבהירים שבו הוא עם צבע אדום ושאחד מהכוכבים הבהירים מופיע בקטלוג הכוכבים הכפולים של פרידריך פון שטרובה.

==מאפייני הצביר==
גודלו הזוויתי של M103 הוא כ-6 דקות קשת שממרחק של כ-9,500 שנות אור שקול לקוטר של כ-15 שנות אור. זהו הצביר הפתוח הרחוק ביותר ממערכת השמש שבקטלוג מסיה ואחד מהעמומים שבהם. הכוכבים הבהירים ביותר שבו הם ענק אדום או על-ענק אדום מסוג ספקטרלי M0.5 עם דרגת בהירות 8.5 (במרכז התמונה) וענק כחול מסוג ספקטרלי B5 עם דרגות בהירות 9 (מעט מתחת לענק האדום, נראה עמום כי התמונה היא באור תת-אדום). הכוכב הבהיר ביותר שמאפיל על שאר כוכבי הצביר (ימין למעלה בתמונה) הוא הכוכב הכפול שטרובה 131 שאינו חלק מהצביר ומורכב מעל-ענק כחול מסוג ספקטרלי B5 עם דרגת בהירות 7.3 ובן זוג ענק כחול מסוג ספקטרלי B0-1 עם דרגת בהירות 9.9. הצביר מכיל כ-80 כוכבים עם דרגת בהירות 14 או בהירים יותר וגילו המשוער הוא כ-16 מיליון שנים, כך שהוא צביר צעיר מאוד.

==תצפית==
M103 נמצא כמעלה ממזרח-צפון-מזרח לכוכב רוכבה (δ בקסיופאה) וכ-3.9 מעלות ממערב-דרום-מערב לכוכב סגין (ε בקסיופאה). עם בהירות מדרגה 7.4 הוא ניתן לצפייה באמצעות משקפת, שבתנאי צפייה מיטביים מאפשרת להבחין גם בענק האדום שבמרכזו ובכוכב שטרובה 131 שבשוליו. טלסקופ חובבים מאפשר להבחין בכ-20 מכוכבי הצביר הבהירים יותר וטלסקופ בינוני מאפשר לראות עשרות כוכבים, אבל חלק מהם הם כוכבי שביל החלב שאינם קשורים לצביר.

כ-9 מעלות מדרום ל-M103, בכיוון הכוכב φ (פי) בפרסאוס, נמצאת ערפילית המשקולת הקטנה.

==קישורים חיצוניים==

* [http://messier.seds.org/m/m103.html M103] בקטלוג מסיה באתר SEDS.
* 

==הערות שוליים==

103
103
קטגוריה:קבוצת הכוכבים קסיופאה
נאנסי ח'דורי

נאנסי דינא אילי ח'דורי (בערבית: نانسي دينا إيلي خضوري; ; נולדה ב-1975) היא פוליטקאית, אשת עסקים וסופרת יהודייה-בחריינית. החל מ-2013 היא חברת הפרלמנט הבחרייני.

נאנסי ח'דורי נולדה בלונדון, הממלכה המאוחדת. למדה בבית הספר "הלב הקדוש" בלונדון. בעלת תואר בכלכלה ובספרות אנגלית ובהיסטוריה של בריטניה מבית הספר "אלמונט" (לונדון). היא בעלת רישיון לעריכת דין מטעם שתי אוניברסיטאות (לונדון ווולברהמפטון).
ח'דורי הייתה המנהלת האדמיניסטרטיבית של חברת יוסף ח'דורי ובניו. ב-14.12.2010 היא הפכה לחברת הפרלמנט הבחרייני. הודות לפעילותה בפרלמנט, נבחרה לעמוד בראש הוועדה לענייני חוץ וביטחון.

==ספריה==
*2007 - من بدايتنا إلى يومنا الحاضر (מהתחלתנו עד ימינו; תעתיק מדויק: מן בדאיתנא אלא יומנא אלחאצ'ר; תעתיק חופשי מִן בידאיתינָא אִילָא יָוּמינָא אל-חָאדִר;From our beginning to present day) - ספר העוסק בהיסטוריה של יהדות בחריין.

==קישורים חיצוניים==
* [https://web.archive.org/web/20160630025708/http://www.shura.bh/Council/MPs/2011MP70/Pages/default.aspx ביוגרפיה קצרה מתוך אתר הפרלמנט של בחריין].
==הערות שוליים==

קטגוריה:פוליטיקאיות בחרייניות
קטגוריה:פוליטיקאים יהודים בחריינים
קטגוריה:נשים בחרייניות
קטגוריה:פעילות זכויות נשים
קטגוריה:יהודים בחריינים
קטגוריה:סופרות
קטגוריה:סופרים יהודים
קטגוריה:יהודים חברי פרלמנטים
קטגוריה:ילידות 1975
גאורג גרוסקורט

גאורג גרוסקורט (בגרמנית: Georg Groscurth; 1904, אונטרהאון שבמדינת הסן – 1944, ברנדנבורג) היה מתנגד המשטר הנאצי וחסיד אומות העולם מגרמניה שנרצח על ידי הנאצים.

==קורות חיים==
גרוסקורט היה רופא בהכשרתו ותומך במפלגה הסוציאל-דמוקרטית של גרמניה. הוא היה חברו של רוברט האבמן. השניים הכירו בשנת 1932 כשעבדו יחד במחלקה לכימיה פיזיקלית בחברת הקייזר וילהלם בברלין. לאחר עליית הנאצים לשלטון פוטרו השניים עקב דעותיהם הפוליטיות.

===בתקופת מלחמת העולם השנייה===
בתקופת מלחמת העולם השנייה הצליחו גרוסקורט והאבמן למצוא עבודה בבית חולים בברלין, בזכות מענקי מחקר שקיבלו. המעבדה בה עבדו הפכה למקום מפגש למתנגדי המשטר הנאצי בקרב עובדי בית החולים.

גרוסקורט הפך לרופא פרטי של בכירים במפלגה הנאצית, בהם רודולף הס ואחיו אדולף, והקשר עמם סייע לו להשיג מידע שאותו העביר למחתרת. בשנת 1943 ייסדו השניים עם האדריכל הרברט ריכטר ורופא השיניים פאול רנץ' קבוצת מחתרת בשם "האיחוד האירופי" שפעלה להצלת יהודים. בשיא פעילותה מנתה הקבוצה כחמישים חברים גרמניים.

חברי הקבוצה יצרו קשר עם שבויי מלחמה ועם עובדי כפייה באזור ברלין, וסיפקו מזון ליהודים וכן מסמכים מזויפים כדי לאפשר להם לחיות בזהות שאולה של בני הגזע הארי. בין יתר פעולותיהם, הסתירו גרוסקורט ואשתו אנליזה את היהודיה אליזבת פון שבן (לבית ויידנריך) בביתם למשך שלושה שבועות וכן נתנו לה מסמכים מזויפים.

הגסטפו גילה את פעולות הקבוצה, ובתחילת ספטמבר 1943 עצר את חבריה, בהם בני הזוג גרוסקורט ורנץ', רוברט האבמן והרברט ריכטר. אנליזה גרוסקורט ומרגרט רנץ' שוחררו לאחר חודשיים. גאורג גרוסקורט, רוברט האבמן, פאול רנץ' והרברט ריכטר נדונו למוות על ידי בית הדין העממי בברלין ב-16 בדצמבר 1943. האשמה הייתה - בגידה במדינה וסיוע ליהודים.

גאורג גרוסקורט, פאול רנץ' והרברט ריכטר הוצאו להורג בכלא ברנדנבורג ב-8 במאי 1944. לפני שנורה כתב גרוסקורט לאשתו: "חשבי על כך שאנו מתים למען עתיד טוב יותר, לטובת חיים ללא שנאה לזולת. אני אוהב מאוד אנשים, ובוודאי הייתי עושה טוב יותר."

כל היהודים שגרוסקורט וחבריו ניסו להציל נספו בשואה, מלבד אליזבת פון שבן, ששרדה באושוויץ.

==הכרה והנצחה==
[[לוחית זיכרון לגאורג גרוסקורט בבית החולים בברלין, בו עבד]]
אבן [[מצבה לזכר גאורג גרוסקורט בבית הקברות באונטרהאון]]
בשנת 1995 נקבעה לוחית זיכרון לגרוסקורט בבית החולים בו עבד, "בית החולים מואביט" ברובע מואביט בברלין.

בשנת 2005 הכיר יד ושם בגאורג גרוסקורט בתור חסיד אומות העולם. גם עמיתיו לניסיונות ההצלה, אנליזה גרוסקורט, פאול רנץ' והרברט ריכטר, הוכרו בתואר זה באותה שנה.

סיפורם של בני הזוג גרוסקורט הונצח בספר "השנה שלי בתור רוצח" (Mein Jahr als Mörder) שכתב הסופר הגרמני פרידריך כריסטיאן דליוס בשנת 2004, ספר המשלב מוטיבים ביוגרפיים ברומן פשע.

על שמם של בני הזוג גרוסקורט נקראה כיכר ברובע שרלוטנבורג-וילמרסדורף בברלין.

==ראו שם==
* גלינה רומנובה

==קישורים חיצוניים==

* 
* 

קטגוריה:גרמנים חסידי אומות העולם
קטגוריה:מצילים בשואה: גרמניה
קטגוריה:מתנגדים גרמנים למשטר הנאצי
קטגוריה:חסידי אומות העולם שנרצחו
קטגוריה:גרמנים שנולדו ב-1904
קטגוריה:גרמנים שנפטרו ב-1944
תבליט (פיסוק)

תבליט (יוניקוד U+2022) הוא תו טיפוגרפי המשמש לציון פריט ברשימה.

התבליט משמש בדרך כלל בכתיבה טכנית או מדעית, ליצירת רשימות, בהם אין חשיבות לסדר בין הפריטים בהן.

סימן התבליט יכול להתבטא בצורות שונות, כמו: כוכבית (*), מקף (־), מעלה (°) וכדומה. לדוגמה:
* פריט א'
* פריט ב'
* פריט ג'

==קישורים חיצוניים==

קטגוריה:פיסוק
קטגוריה:סימנים דיאקריטיים
ניקו צ'אושסקו

ניקו צ'אושסקו בחברת הוריו, ב-1976, ב[[קישינב]]
ניקו צ'אושסקו (ברומנית: Nicu Ceaușescu; 1 בספטמבר 1951 - 25 בספטמבר 1996) היה פיזיקאי רומני, פוליטיקאי קומוניסטי ובנם של ניקולאה צ'אושסקו ואלנה צ'אושסקו והמיועד לרשת את אביו כמנהיג רומניה הקומוניסטית.
==ביוגרפיה==
ניקו צ'אושסקו נולד בבוקרשט, רומניה ולמד בבית הספר התיכון על שם פטרו גרוזה עד שנת 1963, כשעבר ללמוד בבית ספר תיכון מס' 24, שם השלים 12 שנות לימוד. ב-1960 התקבל לתנועת הפיונירים והיה ראש קבוצה. במאי 1966 התקבל לאיחוד הנוער הקומוניסטי ארגון בו הוא התקדם עד לתפקיד הבכיר ביותר.

ניקו למד פיזיקה באוניברסיטת בוקרשט, אך הוריו הועידו אותו לקריירה פוליטית ודאגו לקידומו במסגרת איחוד הנוער ולאחר מכן מונה לאחראי מטעם המפלגה הקומוניסטית הרומנית על אזור סיביו. בנוסף לתפקיד זה הוא היה מ-1982 חבר מחליף בוועד הפועל הפוליטי של המפלגה הקומוניסטית ונציג רמניקו סראט ומזכיר באספה הלאומית הגדולה של רומניה.

בעת המהפכה הרומנית ניקו היה באזור סיביו ונטען שנתן הוראות לירות על מתמרדים. הוא פנה לדודו, גנרל איליה צ'אושסקו, וזה הבטיח לשלוח לו מסוק, שייקח אותו למקום מבטחים, אך המסוק לא הגיע וניקו נסע במכונית, שהעמידה לרשותו ידידה, אל בוקרשט. בכניסה לבוקרשט, שהייתה חסומה, זוהה על ידי חיילים שלקחו אותו למשמר למכונית שלהם. קבוצת אספסוף, שזיהתה אותו, התנפלה עליו ועל החיילים - האספסוף הכה את החיילים ואת ניקו צ'אושסקו ואחד מהם אף דקר אותו בבטנו. הוא נלקח בכוח הזרוע לבניין הטלוויזיה, כדי להציגו כשלל. כעבור כמה שעות ולאחר דימום מפצעו נלקח לבית חולים צבאי, שם נותח ונשאר באשפוז כמה ימים. עם יציאתו מבית החולים נעצר והואשם ברצח עם ובחבלה בכלכלת רומניה. במשפט שנערך לו נמצאו ראיות רק להפרת תקנות בנושא אחזקת נשק חם ותחמושת ועל כך נידון לחמש שנות מאסר. הוא שוחרר מוקדם יותר מסיבות רפואיות, חלה בשחמת הכבד, מחלה ממנה מת לבסוף.

ב-1985, לאחר נישואים בני שנה ושלושה חודשים עם פוליאנה דניאלה לומיניצה, בני הזוג התגרשו, אך נישואיו וגירושיו לא הופיעו בתיק שלו, כי לפי הדרכת אביו, גירושים היו כתם עבור פעיל מפלגתי. גם תאונת הדרכים בה מכוניתו גרמה למות אישה צעירה, לא נרשמה באף מקום, לא במשטרה ולא בתיקי בית המשפט. ניקו התפרסם כאוהב משתאות, נשים והימורים ויש סיפורים רבים על יחסיו עם שחקניות, מתעמלות ונשים יפות אחרות. מכריו מתארים אותו כאדם אינטליגנטי ומשכיל. בזמן המהפכה הרומנית הוא היה עסוק בשיחות טלפון, שנועדו לפטור את חברי קבוצת הכדורגל המקומית, שהוא היה התומך שלה, מביקורת מכס בחזרתם מחו"ל.

== לקריאה נוספת ==
* Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun, 2015.

== קישורים חיצוניים ==

* [http://jurnalul.ro/scinteia/special/nicu-ceausescu-al-treilea-nicolae-dintre-barbatii-familiei-528299.html Nicu Ceauşescu, al treilea Nicolae dintre bărbaţii familiei] 
* [http://adevarul.ro/news/societate/nicu-ceausescu---injunghiat--umilit-arestat-1_50acfd637c42d5a6638d38a8/index.html Nicu Ceauşescu - înjunghiat, umilit, arestat] 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:קומוניסטים רומנים
קטגוריה:מורשעים בעבירות על רקע אידאולוגי ברומניה
קטגוריה:אישי ציבור שהורשעו בדין
קטגוריה:רומניה הקומוניסטית: אישים
קטגוריה:מקבלי עיטורים רומנים
קטגוריה:חברי האספה הלאומית הגדולה של רומניה
ניקו
קטגוריה:ילדי נשיאי רומניה
קטגוריה:רומנים שנולדו ב-1951
קטגוריה:רומנים שנפטרו ב-1996
עונת 1966/1967 בגביע אירופה לאלופות בכדורסל

עונת 1966/1967 בגביע אירופה לאלופות בכדורסל הייתה העונה העשירית של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-6 בנובמבר 1966 ותחרות הסתיימה ב-1 באפריל 1967. בתחרות השתתפו 25 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לפיינל פור שנערך במדריד.
התחרות הסתיימה בניצחון של ריאל מדריד, בפעם השלישית בתולדות המועדון. 

==מהלך התחרות==
בשלבים המוקדמים נקבעו 8 עולות לשלב רבע הגמר.
=== בית א'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || ריאל מדריד
| 3 || 6 || 3 || 0 || 502 || 449 || 53
|- style="background: #ccffcc;"
| 2. || סלביה פראג
| 3 || 5 || 2 || 1 || 497 || 458 || 39
|- style="background: #ffcccc;"
| 3. || פורווארץ לייפציג
| 3 || 4 || 1 || 2 || 401 || 433 ||32-
|- style="background: #ffcccc;"
| 4. || לוקומוטיב סופיה
| 3 || 3 || 0 || 3 || 454 || 514 ||60-
|}

=== בית ב'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || סימנטל מילנו
| 3 || 6 || 3 || 0 || 593 || 526 || 67
|- style="background: #ccffcc;"
| 2. || אולימפיה ליובליאנה
| 3 || 4 || 1 || 2 || 487 || 480 || 7
|- style="background: #ffcccc;"
| 3. || רסינג מכלן
| 3 || 4 || 1 || 2 || 527 || 527 || 0
|- style="background: #ffcccc;"
| 4. || אסוול ליון-וילרבאן
| 3 || 4 || 1 || 2 || 427 || 498 ||71-
|}
===שלב הגמר===
שלב הגמר נערך במדריד.

==ישראל בתחרות==
הפועל תל אביב העפילה ישירות לשלב השני של המוקדמות אך לא השתתפה במשחקים.

==קישורים חיצוניים==
* [https://web.archive.org/web/20160303191106/http://sathanasias.bravepages.com/b-res/b-1967-results.html#FIBA%20Champions'%20Cup פירוט התוצאות]
* [http://www.linguasport.com/baloncesto/internacional/clubes/c1/C1_67.htm תיאור מפורט של משחקי הגמר]

קטגוריה:תחרויות כדורסל ב-1966
קטגוריה:תחרויות כדורסל ב-1967
קטגוריה:עונות בגביע אירופה לאלופות בכדורסל
מרכז דאליין איטון

מרכז דאליין איטון  הוא מתחם גורדי שחקים אשר נמצא בתת-המחוז העירוני דאליין שבסין. המגדל אשר משמש גם כמגדל משרדים וגם כמלון, מתנשא לגובה של 383 מטרים (1,257 רגל) וכולל 84 קומות (כשמתוכן 4 קומות קומות תת-קרקעיות). בניית המגדל החלה בשנת 2009 ונסתיימה בשנת 2015. המגדל משתרע על שטח 145,380 מטרים רבועים וכולל 728 חדרי מלון ו-30 מעליות. המגדל הוא המגדל ה-11 בגובהו בסין וה-23 בגובהו בעולם.

==הערות שוליים==

קטגוריה:דאליין: גורדי שחקים
גשמי

כתובת רחוב, בה נזכרת העיירה גשמי כאחת מ-8 העיירות שנאסרו בתחום נווה
גֻשְמֵי הייתה עיירה יהודית בבשן, הנזכרת בספרות חז"ל ובכתובת רחוב. כיום המקום נקרא גָ'אסְם.

היא מוזכרת ב-"כתובת רחוב" כאחת מ-8 העיירות בתחום נווה, שקיבל בעבר פטור ממצוות התלויות בארץ, אך לאחר מכן, נאסר (דהיינו - חויב במצוות).

בתוספתא נזכרת העיירה כך: . בנוסף, נזכרת העיירה בהקשר זה גם בתלמוד הירושלמי, וכן בשורה 11 בכתובת רחוב.

ההסבר המוצע להחלת ההלכות המיוחדות על 8 העיירות בתחום נווה הוא שאמנם האזור נחשב מבחינה הלכתית בתחומי ארץ ישראל, אך כלל בתוכו אוכלוסייה נכרית רבה, אשר בהתאם לממדיה המשתנים, נקבעו מעת לעת הקלות שונות ליהודי האזור עובדי האדמה.

היישוב הקדום מזוהה כיום עם העיירה הסורית ג'אסם, השוכנת מספר קילומטרים מצפון לעיירה נווה, ובסמיכות יחסית לגבול ישראל.

==לקריאה נוספת==
* ישעיהו פרס, אנציקלופדיה גאוגרפית-היסטורית של ארץ ישראל, כרך א'.
==הערות שוליים==

קטגוריה:יישובים יהודיים בארץ ישראל בתקופת המשנה והתלמוד
קטגוריה:עבר הירדן המזרחי
קטגוריה:סוריה: יישובים
כפר כסדיה

פסיפס כתובת רחוב - בסוף הכתובת נזכר היישוב "כפר כסדיה" כאחת העיירות היהודיות בתחום סבסטיה הפטורות ממעשרות.
כפר כסדיה היה יישוב יהודי בשומרון בתקופת המשנה והתלמוד, אשר נזכר בפסיפס כתובת רחוב כאחת העיירות המותרות בתחום סבסטיה לעניין חובת קיום המצוות התלויות בארץ, בשל מגורי הכותים באזור.

כפר כסדיה נזכר בשורה השלישית מסוף הכתובת, לצד עיירות נוספות באזור צפון שומרון, ובהן דותן, מזחרו, איקבין, יצת, ציר, פנטאקומוותה, שילתה, שפירין, עננין, כפר יהודית ובלעם עלייתה.

הצעת הזיהוי המקובלת ליישוב הקדום היא בחורבה הקרויה ח'רבת כשדה, בסמוך מדרום מערב לעיירה טובאס, ויש הסבורים כי מקור השם קשור בהגליות האשוריות, אשר הביאו למקום את הכַּשְׂדִּים.

==לקריאה נוספת==
* אהרן דמסקי, העיירות המותרות שבתחום סבאסטי לפי הכתובת שברצפת הפסיפס של רחוב, קדמוניות, יא, תשל"ח, עמ' 3-2. 
* י' זוסמן, כתובת מבית הכנסת של רחוב בעמק בית שאן, קדמוניות, ח, תשל"ו, עמ' 128-123.

קטגוריה:השומרון
קטגוריה:קצרמר ארכאולוגיה
קטגוריה:יישובים יהודיים בארץ ישראל בתקופת המשנה והתלמוד
ירקעם

נחלות שבטי ישראל
יָרְקְעָם היה יישוב קדום הנזכר באזכור יחידאי במקרא, אשר על פי ההקשר, שכן בדרום הר חברון, בנחלת שבט יהודה.

היישוב נזכר בספר דברי הימים ברשימת הייחוס של בני שבט יהודה ועריהם: .

לאור אזכור היישובים זיף ומעון שבדרום מזרח הר חברון בפסוקים הסמוכים, הונח מהמאה ה-19 כי מקומו של היישוב הוא בחורבה הקרויה ח'רבת רקעה, בצפון מזרח העיירה יטא.

==לקריאה נוספת==
* אנציקלופדיה מקראית, אוצר הידיעות על המקרא ותקופתו, הוצאת מוסד ביאליק, כרך ג', עמ' 890.

==הערות שוליים==

קטגוריה:ארכאולוגיה מקראית
קטגוריה:הר חברון
קטגוריה:קצרמר תנ"ך
קטגוריה:יישובי המקרא
קטגוריה:נחלת שבט יהודה
עונת 1967/1968 בגביע אירופה לאלופות בכדורסל

עונת 1967/1968 בגביע אירופה לאלופות בכדורסל הייתה העונה ה-11 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-9 בנובמבר 1967 ותחרות הסתיימה ב-11 באפריל 1968. בתחרות השתתפו 24 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-11 באפריל בליון.

התחרות הסתיימה בניצחון של ריאל מדריד, בפעם הרביעית בתולדות המועדון ובפעם השנייה ברציפות. 

==מהלך התחרות==
בשלבים המוקדמים נקבעו 8 עולות לשלב רבע הגמר.
=== בית א'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || מועדון הכדורסל זאדאר
| 3 || 6 || 3 || 0 || 433 || 409 || 24
|- style="background: #ccffcc;"
| 2. || סימנטל מילנו
| 3 || 5 || 2 || 1 || 490 || 451 || 39
|- style="background: #ffcccc;"
| 3. || חובנטוד בדאלונה
| 3 || 4 || 1 || 2 || 427 || 467 || 40-
|- style="background: #ffcccc;"
| 4. || צסק"א סופיה
| 3 || 3 || 0 || 3 || 500 || 523 || 23-
|}

=== בית ב'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || ספרטק ברנו
| 3 || 6 || 3 || 0 || 539 || 482 || 57
|- style="background: #ccffcc;"
| 2. || ריאל מדריד
| 3 || 5 || 2 || 1 || 501 || 482 || 19
|- style="background: #ffcccc;"
| 3. || מכבי תל אביב
| 3 || 4 || 1 || 2 || 381 || 407 || 26-
|- style="background: #ffcccc;"
| 4. || בל מכלן
| 3 || 3 || 0 || 3 || 350 || 400 || 50-
|}

===שלבי הגמר===

==ישראל בתחרות==
מכבי תל אביב בסיבוב הראשון של שלב המוקדמות ניצחה אלזס בניולה מצרפת בסיכום 85:62 ו-80:82. בסיבוב השני היא ניצחה את גיסן 46 מגרמניה המערבית 84:72 ו-105:62. בעקבות כך היא עלתה לשלב הבתים בה סיימה במקום השלישי ולא עברה להמשך התחרות.

==קישורים חיצוניים==
* [https://web.archive.org/web/20150402160915/http://sathanasias.bravepages.com/b-res/b-1968-results.html#FIBA%20Champions'%20Cup פירוט התוצאות]
* [http://www.linguasport.com/baloncesto/internacional/clubes/c1/C1_68.htm תיאור מפורט של משחקי הגמר]

קטגוריה:תחרויות כדורסל ב-1968
קטגוריה:תחרויות כדורסל ב-1967
קטגוריה:עונות בגביע אירופה לאלופות בכדורסל
מזה (יישוב תלמודי)

פסיפס כתובת רחוב, בו נזכרת העיירה "מזה" כעיירה אסורה בתחום צור.
מזה היה יישוב יהודי בגליל המערבי הצפוני בתקופת המשנה והתלמוד, אשר נזכר בפסיפס כתובת רחוב כאחת העיירות האסורות ב"תחום צור" לעניין חובת קיום המצוות התלויות בארץ.

העיירה מזה נזכרת בשורה ה-12 בכתובת, לצד עיירות יהודיות נוספות בתחום צור, ובהן בצת, מצובה וחניתה, אשר חויבו במצוות התלויות בארץ בשל ריבוי תושביהן היהודים באותה עת, חרף הימצאותן בפאתי אזור צור הנכרי ברובו.

הצעת הזיהוי המקובלת ליישוב הקדום היא בחורבה הקרויה ח'רבת מזי, כשני ק"מ צפונית לראש הנקרה, בסמוך לכפר נאקורה שבתחום לבנון.

==לקריאה נוספת==
* י' זוסמן, כתובת מבית הכנסת של רחוב בעמק בית שאן, קדמוניות, ח, תשל"ו, עמ' 128-123.

קטגוריה:קצרמר ארכאולוגיה
קטגוריה:לבנון: אתרים ארכאולוגיים
קטגוריה:הגליל המערבי
קטגוריה:יישובים יהודיים בארץ ישראל בתקופת המשנה והתלמוד
קטגוריה:נחלת שבט אשר
חוניינה אל-מוע'אירי

אל-מוע'אירי ו[[נשיא ארצות הברית ג'ורג' בוש, 2006]]
חוּנַיינָה אלְ-מוּעַ'איְרִי (השם המלא בערבית: حنينة بنت سلطان بن أحمد المغيرية; בתעתיק מדויק: חנינה בנת סלטאן בן אחמד אלמע'יריה) היא דיפלומטית עומאנית המשמשת מאז שנת 2007 כשגרירה שאינה תושבת של עומאן בארצות הברית.<ref></ref> במהלך שהותה בארצות הברית למדה לתואר ראשון ותואר שני בכלכלה באוניברסיטת ניו יורק.

לפני מינויה לשגרירה בארצות הברית מילאה אל-מוע'אירי תפקידים רבים, בהם: עוזרת של היועץ הכלכלי של סולטן עומאן (בין השנים 1973–1974), חברה במשלחת הקבועה של עומאן לאו"ם (1984-1985), יועצת במשרד התעשייה והמסחר (1991–1996), ונציגת המרכז לקידום השקעות ופיתוח ייצוא של עומאן בניו יורק (1999-2005).

אל מוע'אירי נשואה לפואד מובארכ אל-חינאי, שגריר עומאן באו"ם, ולהם שני ילדים.

==קישורים חיצוניים==

== הערות שוליים ==

קטגוריה:שגרירים בארצות הברית
קטגוריה:פוליטיקאים עומאנים
קטגוריה:בוגרות אוניברסיטת ניו יורק
קטגוריה:בוגרי אוניברסיטת ניו יורק
קטגוריה:שגרירות
קטגוריה:נשים עומאניות
קטגוריה:ילידות 1948
עונת 1968/1969 בגביע אירופה לאלופות בכדורסל

עונת 1968/1969 בגביע אירופה לאלופות בכדורסל הייתה העונה ה-12 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-21 בנובמבר 1968 ותחרות הסתיימה ב-24 באפריל 1969. בתחרות השתתפו 25 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-24 באפריל בברצלונה.

התחרות הסתיימה בניצחון של צסק"א מוסקבה, בפעם השלישית בתולדות המועדון. 

==מהלך התחרות==
בשלבים המוקדמים נקבעו 8 עולות לשלב רבע הגמר.
=== בית א'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || ריאל מדריד
| 3 || 6 || 3 || 0 || 488 || 460 || 28
|- style="background: #ccffcc;"
| 2. || צסק"א מוסקבה
| 3 || 5 || 2 || 1 || 471 || 416 || 55
|- style="background: #ffcccc;"
| 3. || מועדון הכדורסל זאדאר
| 3 || 4 || 1 || 2 || 465 || 465 || 0
|- style="background: #ffcccc;"
| 4. || אקדמיק סופיה
| 3 || 3 || 0 || 3 || 455 || 538 || 83-
|}

=== בית ב'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"

| 1. || ספרטק ברנו
| 3 || 6 || 3 || 0 || 502 || 457 || 45
|- style="background: #ccffcc;"
| 2. || סטנדרט לייז'
| 3 || 5 || 2 || 1 || 488 || 508 || 20-
|- style="background: #ffcccc;"
| 3. || אורנסודה קאנטו
| 3 || 4 || 1 || 2 || 426 || 407 || 19
|- style="background: #ffcccc;"
| 4. || מכבי תל אביב
| 3 || 3 || 0 || 3 || 403 || 447 || 44-
|}

===שלבי הגמר===

==ישראל בתחרות==
מכבי תל אביב העפילה ישירות לסיבוב השני של המוקדמות והיא ניצחה את אוניברסיטה טכנית מטורקיה 83:79 ו-59:72. בעקבות כך היא עלתה לשלב הבתים בה סיימה במקום הרביעי ולא עברה להמשך התחרות.

==קישורים חיצוניים==
* [https://web.archive.org/web/20181123065736/http://sathanasias.bravepages.com/b-res/b-1969-results.html#FIBA%20Champions'%20Cup פירוט התוצאות]
* [http://www.linguasport.com/baloncesto/internacional/clubes/c1/C1_69.htm תיאור מפורט של משחקי הגמר]

קטגוריה:תחרויות כדורסל ב-1968
קטגוריה:תחרויות כדורסל ב-1969
קטגוריה:עונות בגביע אירופה לאלופות בכדורסל